Malema se plaas verkoop | Maroela Media
Calli Calitz van Wencor Holdings, ‘n abattoir in Polokwane, het dié aanbod gemaak. Die afslaer het die aanbod vir die 140 hektaar-plaas, wat R4 miljoen werd is, op R800 000 begin. Die enigste vroulike bieër wat in die Schuilkraal-plaas belanggestel het, het oorgegee toe die bedrag R1.5 miljoen bereik het.
Vyftien ander bieërs het aan die veiling deelgeneem.
Park Village-afslaers het gesê die plaashuis het vier slaapkamers, ‘n oopplan sitkamer, toegeboude patio, kombuis met waskamer en ‘n klein studeerkamer. Daar is ook ‘n lapa, ‘n swembad en motorhuiswerkswinkel. Daar is ook ‘n halfgeboude tweede huis op die erf.
‘n Batebeslagleggingseenheid (AFU) het in Maart beslag gelê op die plaas as deel van ander bates van Malema wat verkoop word in ‘n poging om sy uitstaande belasting af te betaal. Die AFU het beslag gelê op die plaas, aangesien hy van mening was dat die plaas met geld, wat uit misdaad voortgespruit het nadat ‘n tender van R52 miljoen aan On-Point Engineering toegeken is, aangeskaf is. Malema se Ratanang Familietrust het aandele in die maatskappy.
Medupe Simasiku, woordvoerder vir die Nasionale Vervolgingsgesag, het gesê die eiendom is glo aangeskaf met die opbrengs van bedrog, korrupsie, diefstal en geldwassery.
Malema se halfgeboude eiendom in Sandown, Johannesburg, is verlede maand vir R5.9 miljoen op ‘n veiling verkoop.
Die opbrengs uit die veilings sal gebruik word om uitstaande belastinggeld, wat tans ongeveer R7 miljoen beloop, te betaal. Dié bedrag was aanvanklik R16 miljoen.
Tien vas oor ontvoerings